Bang var ved stenderforsamlingene i Roskilde og Viborg i perioden 1834-1848 og medlem av Den Grundlovgivende Rigsforsamling. Han var innenriksminister i Danmark fra november 1848 til september 1849. I desember 1851 ble han kulturminister. Det var han frem til 1852, før han ble innenriksminister igjen. Det var han frem til april 1853. Den 12. desember 1854 ble han utnevnt som premierminister (statsminister). Fra 16. oktober 1855 ble tittelen endret til konseilspræsident. Bang var statsminister til 18. oktober 1856, da han ble justitiarius i Højesteret i Danmark.